**Pregunta sobre el turisme a la perifèria a l’Audiència Pública de Nou Barris**

En els últims dies hem vist amb preocupació com s'ha posat el nom de Nou Barris, així com el d'Horta, en els diaris per culpa del turisme. Diuen els diaris que en breu, el turisme només podrà seguir creixent pels barris de la zona nord.

No entenem el perquè d'aquest anunci... volem que ens expliqui quins plans hi ha realment sobre aquestes informacions dels diaris, i si són certes o no.

Des de la CUP Capgirem Nou Barris ens OPOSEM a la creació de noves places hoteleres, i menys, a la perifèria de la ciutat, inclòs el nostre districte, òbviament.

A més, la coalició d'Iniciativa Catalunya-Esquerra Unida, ara mateix integrada a Barcelona en comú, va dir al plenari del districte del 15 d'octubre del 2013, en el punt informatiu què va fer en aquell moment la Sra. Rognoni, sobre la promoció turística i cultural amb el nom "Nou Barris, porta d'entrada a la ciutat" el següent:

1. El pla és turístic, la cultura és l’excusa.
2. Sense canviar el model del turisme de masses i depredador que està oferint la ciutat en aquests moments, el turisme a Barcelona no té futur.
3. Com es vol promoure culturalment el Districte quan la pròpia ciutadania té tants problemes de subsistència?

Aquí diem el mateix què vostès deien a l'octubre del 2013. Només es planificable i executable un Pla de Turisme per Nou Barris, si canviem el model Turístic de Barcelona i aquest model, senyora Janet, no ha canviat.

És possible ara a Nou Barris deixar via lliure als especuladors perquè continuïn destrossant el barri? I no ens serveix l'excusa que s'està protegint a les zones ja saturades. BARCELONA SENCERA ESTÀ SATURADA DE TURISME!

I per últim vostès deien: “La mesura de govern hauria de ser modificada i concretada. Però en la situació en que està ara Nou Barris la mesura sembla un acudit”. Nosaltres no ho podríem haver resumit millor.

Senyora Janet, reclamem que tornin als posicionaments de 2013, i que el nou Pla Especial Urbanístic d'Allotjaments Turístics no sigui el RUN RUN per omplir de turistes nostre districte. Si és així, ens tindrà al costat.

Si pel contrari ara defensen els mateixos posicionaments què feia la Sra. Rognoni, de Convergència i Unió, ja sigui per acció o per omissió, ens tindrà en front.